
A víz, mint biztonságpolitikai tényező. Magyarország vízgazdálkodása és vízbiztonságára ható tényezők napjaink katasztrófa-kihívásainak tükrében.

Dolgozatomban Magyarország jelenlegi és jövőbeni biztonságpolitikai kihívásait vizsgálom. Először rövid áttekintést adok a biztonságpolitika fogalmának és értelmezésének változásairól, majd áttekintem a biztonságpolitika összetevőit. Ezek közül a környezetbiztonságra, azon belül pedig a vízbiztonság kérdéskörére fókuszálok. Röviden bemutatom Magyarország vízrajzát, majd sorra veszem az ország legjelentősebb vízhasználatait: a kommunális, a mezőgazdasági és az ipari vízfelhasználást. Adatokat közlök ezek mennyiségéről, megvizsgálom a jövőben várható alakulásukat. Bemutatom az előbbi szegmensekhez tartozó, vizeket érintő szennyezés-kibocsátásokat, azok általános jellemzőit. Ezek után áttekintem Magyarország vízgazdálkodását, kiemelve a Víz Keretirányelv és az Országos Vízgyűjtő-gazdálkodási Terv előírásait, (várható) eredményeit. Külföldi példákon keresztül bemutatom a vizekhez köthető konfliktusok fajtáit, forrásait, kialakulásuk feltételeit, sajátosságait. Végezetül megvizsgálom a vízbiztonság helyzetét Magyarországon, a külföldi példák alapján a hazai lehetséges konfliktusok forrásait, azok következményeit.



